EkBass/fiwiki-20250220-pages-articles huggingface dataset:
Fuxin

Fuxin (, pinyin: Fùxīn Shì) on prefektuuritason kaupunki Kiinan Liaoningin maakunnan luoteisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Shenyangista länsiluoteeseen. Prefektuurin pinta-ala on 10 445 neliökilometriä ja väkiluku 1,82 miljoonaa (2010). Kaupunki rajoittuu pohjoisessa Tongliaon, idässä Shenyangin, etelässä Jinzhoun, sekä lännessä Chaoyangin prefektuuritason kaupunkeihin. == Hallinnollinen jako == Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010): ; Kaupunkipiirit (5) * 1. Haizhou (海州区), 270 757 as. * 2. Xinqiu (新邱区), 81 816 as. * 3. Taiping (太平区), 166 044 as. * 4. Qinghemen (清河门区), 60 751 as. * 5. Xihe (细河区), 211 288 as. ; Piirikunta (1) * 6. Zhangwu (彰武县), 363 712 as. ; Autonominen piirikunta (1) * 7. Fuxinin mongolien autonominen piirikunta (阜新蒙古族自治县), 664 971 as. == Galleria == Fuxin 121.67134E 41.99069N.jpg|Satelliittikuva Fuxinista. 1952-12 阜新煤矿.png|Fuxinin hiilikaivos vuonna 1952. == Lähteet == == Aiheesta muualla == Luokka:Liaoningin kaupungit Luokka:Liaoningin prefektuurit
Stirling Bridgen taistelu

Stirling Bridgen taistelu oli skotlantilaisen Stirlingin kaupungin lähellä 11. syyskuuta 1297 Englannin ja Skotlannin joukkojen välillä käyty taistelu, joka päättyi Skotlannin voittoon. Vuonna 1296 Skotlannin kuningas Aleksanteri III kuoli lapsettomana. Englantilaisjoukon johtaja kreivi John de Warenne oli saanut kuninkaaltaan Edvard I:ltä tehtäväkseen skottien kukistamisen. Hän hyökkäsi 10 000 miehen armeijan voimin Stirlingin kaupunkiin johtavalle, Forthjoen yli kulkevalle sillalle. Sitä puolusti huonosti koulutettu, enintään parituhantinen skotlantilaisjoukko, jota johti sissipäällikkö William Wallace. Englannin armeijaan kuului myös hyvin varusteltu 3 000 ritarin ratsuosasto. Englannin ylivoimasta huolimatta taistelu päättyi Skotlannin torjuntavoittoon ja lähes 5 000 englantilaista kaatui. == Stirling Bridgen taistelu Braveheart- elokuvassa == Vuoden 1995 historiallinen elokuva Braveheart – taipumaton perustuu William Wallacen tarinaan, mutta poikkeaa monin tavoin todellisesta historiasta. Skotit eivät esimerkiksi käyttäneet Wallacen aikaan kilttejä eivätkä sinisiä kasvomaalauksia. Elokuvallisista syistä Stirling Bridgen taistelua vastaava taistelukohtaus ei sijoitu Stirlingin sillalle vaan avoimelle kentälle.Braveheath Trivia. Internet Movie Database. Viitattu 4.1.2016. == Katso myös == *Falkirkin taistelu == Lähteet == Luokka:Skotlannin historia Luokka:Keskiajan taistelut Luokka:Englannin taistelut Luokka:Stirling Luokka:1290-luku
Stefan Geiss

Stefan Geiss (s. 1958) on saksalainen matemaatikko ja professori. Hän on toiminut Jyväskylän yliopistossa matematiikan professorina vuodesta 2000.Virkaanastujaiset 12.4.2000 Jyväskylän yliopisto 2000. Viitattu 4.1.2016 == Akateeminen ura == Geiss opiskeli matematiikkaa ja väitteli 1987 tohtoriksi Friedrich Schiller -yliopistossa Jenassa.Stefan Geiß Universität Innsbruck, 26.7.2011. Viitattu 4.1.2016. Hänen väitöskirjansa käsitteli niin kutsuttujen Grothendieck-lukujen jatkuvia ja lineaarisia kuvauksia Banach- avaruuksissa.Stefan Geiss Mathematics Genealogy Project, North Dakota State University. 2015. Viitattu 4.1.2016. Valmistumisensa jälkeen Geiss toimi aluksi 1987−1995 matematiikan assistenttina ja sittemmin 1995−1999 apulaisprofessorina Jenan yliopiston matematiikan instituutissa.Stefan Geissin kotisivu Jyväskylän yliopisto. Viitattu 4.1.2016. Geiss on lisäksi tehnyt tutkimustyötä Saksan tiedeakatemian ja EU:n tuella Berliinissä ja Pariisissa. Geiss nimitettiin tammikuussa 2000 matematiikan professoriksi Jyväskylän yliopistoon. Hän oli ensimmäinen ulkomaalainen vakinaisen professuurin Jyväskylän yliopistosta saanut henkilö ja eräs ensimmäisiä ulkomaalaisia professoreja Suomessa. Geissin erityisala professorina on stokastiikka eli satunnaisilmiöiden tutkimus ja analyysi. Hän on hoitanut professuuria lukuun ottamatta vuosia 2009−2014, jolloin hän toimi matematiikan professorina Innsbruckin yliopistossa. Stokastiikan tutkimus Jyväskylän yliopiston matematiikan ja tilastotieteen laitoksella on keskittynyt stokastisten prosessien selvittämiseen, erilaisten rahoitusmallien tarvitseman approksimaatioteorian tutkimiseen ja niiden lisäksi tarkasteltavana ovat olleet erityyppiset adaptiiviset Markovin ketjuihin perustuvat simulointimenetelmät.Vuosikertomus 2009 , s. 24 (PDF). Matemaattis- luonnontieteellinen tiedekunta, JY. 2009. Viitattu 29.11.2016. == Tutkimusura == Matemaatikkona Geiss on tutkinut erityisesti rahamarkkinoiden toimintaa ja pörssikurssien muutoksia stokastisen matematiikan menetelmien avulla. Aiemmissa matemaattisissa malleissa esimerkiksi markkinoiden riskit on arvioitu liian pieniksi, eikä niissä ole otettu huomioon esimerkiksi osakkeiden ostosta ja myynnistä aiheutuvien kustannuksien vaikutusta. Geiss on pyrkinyt kehittämään optioiden hinnoitteluun matemaattista mallia, joka huomioi myös osakekaupan kustannukset. Muita professori Geissin kiinnostuksen kohteita ovat todennäköisyydet Banach-avaruuksissa, käänteis-stokastiset differentiaaliyhtälöt sekä interpolaatio-teoria. Hänen johdollaan Jyväskylän yliopistossa toimii stokastista tutkimusta tekevä tutkimusryhmä. Geiss on vuoteen 2015 mennessä julkaissut 29 vertaisarvioitua tieteellistä julkaisua stokastiikan ja matematiikan alalta.Geiss, Stefan MathSci.net, American Mathematical Society. 2016. Viitattu 4.1.2016. ==Yksityiselämä== Geiss on naimisissa ja hänellä on kolme lasta. == Lähteet == == Aiheesta muualla == * Stefan Geissin kotisivu. Jyu.fi. Luokka:Saksalaiset matemaatikot Luokka:Jyväskylän yliopiston professorit Luokka:Vuonna 1958 syntyneet Luokka:Saksalaiset professorit Luokka:Elävät henkilöt
Joseph Mazzello

Joseph Francis ”Joe” Mazzello III (s. 21. syyskuuta 1983) on yhdysvaltalainen näyttelijä, tuottaja ja käsikirjoittaja. Hän aloitti elokuvauransa lapsinäyttelijänä yli kymmenessä elokuvassa. Hänet tunnetaan muun muassa elokuvista Jurassic Park, The Social Network ja Rohto, Bohemian Rhapsody sekä HBO:n minisarjasta The Pacific. == Filmografia == * Unspeakable acts (1990) * Kunnes toisin todistetaan (1990) * Lento unelmiin (1992) * Pretty Girl (1992) * Oikeus elämään (1992) * Jurassic Park (1993) * Varjojen maat (1993) * Villi joki (1994) * High Lonesome: A Father for Charlie (1995) * Rohto (1995) * Kolme toivomusta (1995) * Kadonnut maailma - Jurassic Park (1997) * Star Kid (1997) * Ystäväni Simon Birch (1998) * Wooly Boys (2001) * Kasvukipuja (2004) * The Hollow (2004) * The Sensation of Sight (2006) * Matters of Life and Death (2007, lyhytelokuva) * Beyond All Boundaries (2009) * The Social Network (2010) * Allison (2011, lyhytelokuva) * First Kiss (2011, lyhytelokuva) * G.I. Joe: Kosto (2013) * Dear Sidewalk (2013) * Bohemian Rhapsody (2018) == Lähteet == * http://www.imdb.com/name/nm0001515/?ref_=nv_sr_2 == Aiheesta muualla == * Näyttelijän virallinen sivusto * * Luokka:Yhdysvaltalaiset näyttelijät Luokka:Elävät henkilöt Luokka:Vuonna 1983 syntyneet Luokka:Yhdysvaltalaiset lapsinäyttelijät
Kristin Mürer Stemland

Kristin Mürer Stemland (s. 8. tammikuuta 1981 Trondheim, Norja) on norjalainen entinen maastohiihtäjä. Hän edusti Byåsen IL:ää. Stemland hiihti ensimmäisen kilpailunsa maailmancupissa 8. maaliskuuta 2000 sijoittuen 55. sijalle Oslossa perinteisen hiihtotavan sprintissä. Seuraavat maailmancup-kilpailunsa hän hiihti marraskuussa 2003, josta lähtien kiersi maailmancupia joulukuuhun 2008 asti. Vielä tämän jälkeenkin Stemland hiihti neljä maailmancup-kilpailua Norjassa, viimeisen näistä 19. helmikuuta 2011 Drammenissa. Henkilökohtaisissa maailmancupin osakilpailuissa hän hiihti kymmenen kertaa kymmenen parhaan joukkoon parhaan sijoituksen ollessa viides yhdistelmäkilpailussa Vernonissa 10. joulukuuta 2005. MM-kilpailuissa Stemland oli mukana Oberstdorfissa 2005 ja Sapporossa 2007. Oberstdorfissa hän oli 10 kilometrin vapaan hiihtotavan kilpailussa 22:s ja 30 kilometrin perinteisen hiihtotavan kilpailussa 26:s. Sapporossa Stemland hiihti 10 kilometrin vapaan hiihtotavan kilpailussa 19. sijalle. Stemland oli lisäksi mukana Torinon olympialaisissa 2006 ollen yhdistelmäkilpailussa 19:s, 10 kilometrin perinteisen hiihtotavan kilpailussa 12:s ja 30 kilometrin vapaan hiihtotavan kilpailussa 24:s. Hän hiihti olympialaisissa myös viidenneksi sijoittuneessa viestijoukkueessa. == Lähteet == Luokka:Norjalaiset maastohiihtäjät Luokka:Vuonna 1981 syntyneet Luokka:Elävät henkilöt
HMS Thunderer (1783)

HMS Thunderer oli Britannian kuninkaallisen laivaston vuonna 1783 vesillelaskettu Culloden-luokan 74-tykkinen kolmannen luokan linjalaiva. == Valmistus == Alus tilattiin 23. heinäkuuta 1781 Rotherhithestä John & William Wellsiltä, missä köli laskettiin maaliskuussa 1782. Alus laskettiin vesille 13. marraskuuta 1783 ja valmistui 7. joulukuuta Deptfordissa. Se siirrettiin Woolwichiin, missä työt saatiin päätökseen 4. toukokuuta 1784.Winfield, Rif s. 82 == Palvelus == Alus romutettiin maaliskuussa 1814 Chathamissa. == Lähteet == * * === Viitteet === Luokka:Culloden-luokan linjalaivat
HMS Defence (1763)

HMS Defence oli Britannian kuninkaallisen laivaston vuonna 1763 vesillelaskettu Bellona-luokan 74-tykkinen kolmannen luokan linjalaiva. == Valmistus == Alus tilattiin 13. joulukuuta 1758 Plymouthin telakalta ja nimettiin Amiraliteetin päätöksellä 19. huhtikuuta 1759. Köli laskettiin 14. toukokuuta 1759. Alus laskettiin vesille 31. maaliskuuta 1763 ja valmistui vartiolaivaksi 19. lokakuuta 1770. Valmistuskustannukset olivat 27 690 puntaa kolme shillinkiä ja neljä pennyä, mihin tuli lisäksi takilointi ja varustamiskustannukset 11 208 puntaa seitsemäntoista shillinkiä ja yksitoista pennyä.Winfield, Rif s. 64 == Palvelus == Alus haaksirikkoutui 24. joulukuuta 1811. == Lähteet == * * === Viitteet === Luokka:Bellona-luokan linjalaivat
Nokia Cseries

Nokia Cseries on tuoteperhe matkapuhelimia, jonka on valmistanut Nokia. Se julkaistiin 2010, mutta lakkautettiin 2016 Microsoft Mobilen ostettua Nokian matkapuhelintoiminnot. == Mallit == * Nokia C1-00 * Nokia C1-01 * Nokia C1-02 * Nokia C2-00 * Nokia C2-01 * Nokia C2-02 * Nokia C2-03 * Nokia C2-05 * Nokia C2-06 * Nokia C3-00 * Nokia C3-01 * Nokia C5-00 * Nokia C5-03 * Nokia C6-00 * Nokia C6-01 * Nokia C7-00 Cseries
Nokia Xseries

Nokia Xseries on mallisto Nokian valmistamia puhelimia. Nokia Xseries tuli markkinoille syyskuussa 2009. Malli Nokia X2-02, joka julkaistiin tammikuussa 2012, jäi malliston viimeiseksi. == Lista Xseries puhelimista == * Nokia X1-00 * Nokia X1-01 * Nokia X2-00 * Nokia X2-01 * Nokia X2-02 * Nokia X2-05 * Nokia X3-00 * Nokia X3-02 * Nokia X5 * Nokia X5-01 * Nokia X6 * Nokia X7-00 == Katso myös == * Nokia X, Nokia XL (eri mallisto, vaikka nimetty samankaltaisesti) Xseries
Kunnon dinosaurus

Kunnon dinosaurus () on vuonna 2015 ensi-iltansa saanut yhdysvaltalainen 3D-tietokoneanimaatioelokuva, jonka on ohjannut Peter Sohn ja tuottanut Pixar. Elokuva sijoittuu maailmaan, jossa dinosaurukset eivät koskaan kuolleet sukupuuttoon. Päähenkilö on nuori Apatosaurus nimeltä Arlo, joka ystävystyy ihmispojan kanssa ja käyvät yhdessä vaikealle ja salaperäiselle matkalle. Elokuva sai ensi-iltansa Yhdysvalloissa 25. marraskuuta 2015 ja Suomessa 6. tammikuuta 2016. == Ääninäyttelijät == Alkuperäinen ääninäyttelijä Suomalainen ääninäyttelijä Rooli Raymond Ochoa Jack McGraw (nuori) Lassi Hirvonen Arlo Jack Bright Jack Bright Puppe Sam Elliott Sasu Moilanen Kake Anna Paquin Mimosa Willamo Lissu A. J. Buckley Pete Parkkonen Nasse Jeffrey Wright Tommi Korpela Arlon isä Frances McDormand Susanna Mikkonen Arlon äiti Marcus Scribner Ryan Teeple (nuori) Konsta Laukkanen Jakke Maleah Nipay-Padilla Seera Alexander Lippe Steve Zahn Ilkka Merivaara Salamainen Mandy Freund Katja Sirkiä Myräkkä Steven Clay Hunter Rauno Ahonen Tuulispää Peter Sohn Tuomas Uusitalo Santtu Salametsä David Boat Aku Laitinen Japa Carrie Paff Sari Ann Stolt Ruusa John Ratzenberger Pekka Lehtosaari Ertsi Calum Mackenzie Grant Santtu Karvonen Pertsi == Lähteet == == Aiheesta muualla == * Luokka:Vuoden 2015 yhdysvaltalaiset elokuvat Luokka:Disneyn animaatioelokuvat Luokka:Yhdysvaltalaiset komediaelokuvat Luokka:Yhdysvaltalaiset fantasiaelokuvat Luokka:3D-elokuvat Luokka:Dinosauruselokuvat
Maailman pisin pajunköysi

Maailman pisin pajunköysi () on ruotsalaisten Åke Perssonin ja Thomas Oldrupin kirjoittama vuonna 2010 Ruotsissa ilmestynyt kirja. Kirja kumoaa historiallisia väärinkäsityksiä, esimerkiksi sen, että orjat eivät oikeasti rakentaneet Egyptin pyramideja. Kirjan alkuperäisen version on kustantanut Historiska Media.http://www.historiskamedia.se/bok/101-historiska-myter/ Suomenkielinen Antti Immosen suomentama versio ilmestyi elokuussa 2015 Atena Kustannuksen kustantamana.http://www.atenakustannus.fi/tilaukset/kirja/765 Suomenkielisessä versioissa on kymmenen Suomeen liittyvää lisäväärinkäsitystä, jotka on kirjoittanut Panu Väänänen. Kirja on hieman samankaltainen kuin Daniel Rydénin vuonna 2012 Ruotsissa ilmestynyt Maailmassa on virhe, jota voidaankin pitää itsenäisenä jatko-osana Maailman pisimmälle pajunköydelle. == Lähteet == Luokka:Vuoden 2010 kirjat Luokka:Ruotsalaiset tietokirjat Luokka:Kirjat historiasta
Kristian Tettli Rennemo

Kristian Tettli Rennemo (s. 1. marraskuuta 1984) on norjalainen maastohiihtäjä. Hän edustaa Leksvik IL:ää. Rennemo hiihti ensimmäisen kilpailunsa maailmancupissa 14. maaliskuuta 2009 sijoittuen 42. sijalle Trondheimissa 50 kilometrin perinteisen hiihtotavan kilpailussa. Kilpailu oli hänen ainoansa maailmancupissa kyseisellä kaudella. Kaudella 2009–2010 Rennemo hiihti maailmancupia Pohjoismaissa järjestetyissä osakilpailuissa. Kaudet 2010–2011 ja 2011–2012 Rennemo kiersi maailmancupia säännöllisesti. Tämän jälkeen hän on hiihtänyt maailmancupissa kaksi kilpailua vuonna 2013 ja yhden vuonna 2014. Henkilökohtaisissa maailmancupin osakilpailuissa Rennemon paras sijoitus on 12. sija Oslossa 50 kilometrin perinteisen hiihtotavan kilpailussa 10. maaliskuuta 2012. == Lähteet == Luokka:Norjalaiset maastohiihtäjät Luokka:Vuonna 1984 syntyneet Luokka:Elävät henkilöt
Andreas Schönbächler

Andreas "Sonny" Schönbächler (s. 24. huhtikuuta 1966 Zug) on sveitsiläinen uransa päättänyt freestylehiihtäjä. 180 senttimetriä pitkä ja urallaan 77 kilogrammaa painanut Schönbächler edusti HDC Titlis -seuraa.http://www.sports- reference.com/olympics/athletes/sc/sonny-schonbachler-1.html Schönbächler saavutti yllättäen olympiakultaa hypyistä vuoden 1994 talviolympialaisista Lillehammerista. Näin ollen hänestä tuli historian ensimmäinen hyppyjen olympiavoittaja.Radnedge, Keir & Hawkes, Chris: Urheilun ennätyskirja. Readme.fi 2015, s. 143 MM-kilpailuihin Schönbächler osallistui kahdesti, ollen parhaimmillaan kymmenes vuonna 1986 hypyissä. Maailmancupissa Schönbächler kilpaili vuosina 1984–1994, ehtien lopettaa uransa jo kerran vuonna 1992. Maailmancupissa hän saavutti seitsemän palkintosijaa, muttei yhtään voittoa. Schönbächlerin uran viimeinen kilpailu oli olympiakultaan päättynyt kilpailu vuonna 1994. == Lähteet == Luokka:Sveitsiläiset freestylehiihtäjät Luokka:Sveitsiläiset olympiavoittajat Luokka:Vuonna 1966 syntyneet Luokka:Elävät henkilöt
Tarastenjärven jätteenpolttolaitos

Tarastenjärven jätteenpolttolaitos on Tampereen Tarasteen kaupunginosassa sijaitseva Tammervoiman voimalaitos. Laitos käyttää vuodessa noin 150 000 tonnia jätettä, josta se tuottaa noin 100 GWh sähköä ja 300 GWh lämpöä. Jätteenpolttolaitoksen rakentaminen aloitettiin syyskuussa 2013 ja se otettiin tuotantokäyttöön vuoden 2016 alussa. Laitoksessa hyödynnetään Pirkanmaalta ja Jyväskylästä kerättyä syntypaikkalajiteltua sekajätettä. Voimalaitos maksoi noin 100 miljoonaa euroa. Tammervoiman omistavat Tampereen Sähkölaitos ja Pirkanmaan Jätehuolto. ==Lähteet== ==Aiheesta muualla== * Tammervoiman kotisivu Luokka:Tampereen rakennukset ja rakennelmat Luokka:Suomen jätteenpolttolaitokset Luokka:Nurmi Luokka:Taraste
Tieling

Tieling (, pinyin: Tiělǐng Shì) on prefektuuritason kaupunki Kiinan Liaoningin maakunnan pohjoisosassa. Kaupungin keskusta sijaitsee linnuntietä noin 55 kilometriä maakunnan pääkaupunki Shenyangista koilliseen. Prefektuurin pinta- ala on 12 966 neliökilometriä ja väkiluku 2,72 miljoonaa (2010). Kaupunki rajoittuu pohjoisessa Sipingin, idässä Liaoyuanin, etelässä Fushunin, sekä lännessä Shenyangin ja Tongliaon prefektuuritason kaupunkeihin. == Hallinnollinen jako == Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010): ; Kaupunkipiirit (2) * 1. Yinzhou (银州区), 363 076 as. * 2. Qinghe (清河区), 89 997 as. ; Piirikuntatason kaupungit (2) * 3. Diaobingshan (调兵山市), 241 431 as. * 4. Kaiyuan (开原市), 545 624 as. ; Piirikunnat (3) * 5. Tieling (铁岭县), 339 045 as. * 6. Xifeng (西丰县), 290 635 as. * 7. Changtu (昌图县), 847 924 as. == Galleria == Scenery in Tieling New City part ii 01.jpg|Tielingin kaupungintalo. Longshou Mountain Scenic Area in Yinzhou District Tieling City 12.jpg|Longshouvuoren portti. Tieling - Yingang Shuyuan.jpg|Yingang shuyuan (vanha oppilaitos). Chai River Reservoir in Tieling City Liaoning China 17.jpg|Chaijoen tekojärvi. == Lähteet == == Aiheesta muualla == Luokka:Liaoningin kaupungit Luokka:Liaoningin prefektuurit
Pohjois-Amerikan alle 23-vuotiaiden yhdistelmäjoukkue (jääkiekko)

Pohjois-Amerikan alle 23-vuotiaiden yhdistelmäjoukkue ()Pohjois-Amerikan alle 23-vuotiaiden yhdistelmäjoukkue EliteProspects-sivustolla oli pohjoisamerikkalainen jääkiekkojoukkue, joka osallistui jääkiekon maailmancupiin 2016. Se muodostui pohjoisamerikkalaisista pelaajista, jotka ovat syntyneet 2. lokakuuta 1992 tai sen jälkeen. Yhdistelmäjoukkueen toiminnanjohtajina toimivat Stan Bowman ja Peter Chiarelli. Syyskuussa 2016 Pohjois-Amerikan joukkue aloitti turnauksen pelaamalla ensimmäisen ottelunsa Suomen maajoukkuetta vastaan. Nuorten yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita. ==Kokoonpano== Kokoonpano sisältää ne 23 pelaajaa, jotka edustivat Pohjois-Amerikan yhdistelmäjoukkuetta maailmancupissa. Pelipaikka Kansallis. Pelaaja MV John Gibson MV Connor Hellebuyck MV Matt Murray P Aaron Ekblad P Ryan Murray P Morgan Rielly P Colton Parayko P Seth Jones P Jacob Trouba P Shayne Gostisbehere H Sean Couturier H Connor McDavid H Nathan MacKinnon H Sean Monahan H Jonathan Drouin H Ryan Nugent-Hopkins H Mark Scheifele H Auston Matthews H Dylan Larkin H Jack Eichel H Brandon Saad H J. T. Miller Lähde: National Hockey League Players' Association, National Hockey League == Lähteet == Luokka:Jääkiekon maailmancup
Jan Jacob Verdenius

Jan Jacob Verdenius (s. 11. syyskuuta 1973) on norjalainen entinen maastohiihtäjä. Hän edusti Byåsen IL:ää. == Maailmancup == Verdenius hiihti ensimmäisen kilpailunsa maailmancupissa 18. joulukuuta 1993 tullen 88. sijalle Davosissa 15 kilometrin vapaan hiihtotavan kilpailussa. Hänen viimeinen maailmancup-kilpailunsa oli 23. maaliskuuta 2002 Lillehammerissa hiihdetty 58 kilometrin perinteisen hiihtotavan kilpailu. Verdenius sijoittui henkilökohtaisissa maailmancup-kilpailuissa viidesti kymmenen parhaan joukkoon. Kaikki viisi kilpailua sijoittuivat kaudelle 2000–2001 ja olivat sprinttejä. Verdenius voitti kyseisellä kaudella sprinttimaailmancupin kokonaiskilpailun. Palkintokorokkeelle hän nousi kolmesti voittaen Engelbergissä perinteisellä hiihtotavalla 28. joulukuuta 2000, sijoittuen toiseksi Brussonissa vapaalla 17. joulukuuta 2000 ja sijoittuen kolmanneksi Oslossa perinteisellä 7. maaliskuuta 2001. == MM-kilpailut == Verdenius oli mukana MM-kilpailuissa Thunder Bayssä 1995, Trondheimissa 1997 ja Lahdessa 2001. Thunder Bayssä hän tuli 81. sijalle 10 kilometrin perinteisen hiihtotavan kilpailussa. Trondheimissa Verdenius oli 52:s 30 kilometrin vapaan hiihtotavan kilpailussa, 43:s 10 kilometrin perinteisen hiihtotavan kilpailussa ja 45:s yhdistelmäkilpailussa. Lahdessa hän saavutti parhaat MM- tason sijoituksensa ollen vapaan hiihtotavan sprintissä kymmenes ja 50 kilometrin vapaan hiihtotavan kilpailussa 28:s. == Lähteet == Luokka:Norjalaiset maastohiihtäjät Luokka:Vuonna 1973 syntyneet Luokka:Elävät henkilöt
Carl Schenstrøm

Carl Schenstrøm (1881–1942) oli tanskalainen näyttelijä. Hän näytteli Harald Madsenin (1890–1949) kanssa Majakka ja Perävaunu -komediaelokuvien nimihahmoja.Facta 2001, WSOY 1985, 14. osa, palsta 494 == Lähteet == == Aiheesta muualla == * Luokka:Tanskalaiset näyttelijät Luokka:Vuonna 1881 syntyneet Luokka:Vuonna 1942 kuolleet
12 apinaa (televisiosarja)

12 apinaa (12 Monkeys) on yhdysvaltalainen Syfy-kanavan scifisarja, jonka ovat luoneet Terry Matalas ja Travis Fickett. Se perustuu Terry Gilliamin ohjaamaan vuoden 1995 samannimiseen elokuvaan, joka taas perustui Chris Markerin vuoden 1962 lyhytelokuvaan Kiitorata (La Jetée). Sarjan esittäminen aloitettiin Yhdysvalloissa 16. tammikuuta 2015. Saman vuoden maaliskuussa vahvistettiin toisen kauden tuleminen. Kesäkuussa 2016 Syfy vaihvisti sarjan kolmannen kauden tilauksen. 2017 maaliskuussa kerrottiin tilatun neljännen kauden jäävän sarjan viimeiseksi. Suomessa sarjaa esitettiin ensimmäisenä nettipalvelussa HBO Nordic. Televisiokanava Kutonen alkoi esittää sarjaa 28. elokuuta 2016 suomenkielisellä nimellä 12 apinaa. == Näyttelijät == == Tuotantokaudet == Kausi Jaksot Ensiesitys Avausjakso Päätösjakso 1\. 13 16. tammikuuta 2015 10. huhtikuuta 2015 2\. 13 18. huhtikuuta 2016 18. heinäkuuta 2016 3\. 10 19. toukokuuta 2017 21. toukokuuta 2017 4\. 11 15. kesäkuuta 2018 6. heinäkuuta 2018 == Palkinnot ja ehdokkuudet == Vuosi Palkinto Kategoria Ehdokkuus Tulos Viite 2015 Golden Maple Awards Newcomer of the Year in a TV Series Broadcast in the U.S. Emily Hampshire 2015 Saturn-palkinto Best Syndicated/Cable Television Series 12 Monkeys 2015 American Society of Cinematographers Outstanding Achievement in Cinematography in Episode of a Regular Series David Greene (”Mentally Divergent”) 2016 Golden Maple Awards Best Actress in a TV Series Broadcast in the U.S. Emily Hampshire 2016 Canadian Society of Cinematographers TV Series Cinematography David Greene (”Divine Move”) 2017 Canadian Society of Cinematographers TV Series Cinematography Boris Mojsovski (”Fatherland”) 2018 American Society of Cinematographers Outstanding Achievement in Cinematography in Regular Series for Commercial Television Boris Mojsovski (”Thief”) 2018 American Society of Cinematographers Outstanding Achievement in Cinematography in Regular Series for Commercial Television David Greene (”Mother”) == Lähteet == == Aiheesta muualla == * * Luokka:2010-luvun yhdysvaltalaiset scifi-sarjat Luokka:Elokuviin perustuvat televisiosarjat Luokka:Syfyn televisio-ohjelmat
Huludao

Huludao (, pinyin: Húlúdǎo Shì) on prefektuuritason kaupunki Kiinan Liaoningin maakunnan länsiosassa. Kaupungin keskusta sijaitsee linnuntietä noin 250 kilometriä maakunnan pääkaupunki Shenyangista lounaaseen. Prefektuurin pinta- ala on 10 415 neliökilometriä ja väkiluku 2,62 miljoonaa (2010). Kaupunki oli nimeltään Jinxi (锦西) vuoteen 1994 asti. Huludao on suomeksi Pullokurpitsasaari. Kaupunki rajoittuu lännessä Qinhuangdaon, pohjoisessa Chaoyangin, idässä Jinzhoun prefektuuritason kaupunkeihin, sekä etelässä Bohaimereen. == Hallinnollinen jako == Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa, asukasluvut vuonna 2010): ; Kaupunkipiirit (3) * 1. Longgang (龙港区), 244 053 as. * 2. Lianshan (连山区), 605 186 as. * 3. Nanpiao (南票区), 120 969 as. ; Piirikuntatason kaupunki (1) * 4. Xingcheng (兴城市), 546 176 as. ; Piirikunnat (2) * 5. Suizhong (绥中县), 586 620 as. * 6. Jianchang (建昌县), 520 537 as. == Galleria == Huludao City.jpg|Huludaon kaupunkimaisemaa. Huludao city center train station.jpg|Huludaon rautatieasema. Jiumenkou Great Wall.jpg|Kiinan muuri Jiumenkoun kohdalla. Xingcheng Defensive wall 2010.09.JPG|Kaupungin muuri Xingchengissä. CR Suizhong Station.JPG|Suizhongin rautatieasema. == Lähteet == == Aiheesta muualla == * Virallinen sivusto (www.hld.gov.cn) Luokka:Liaoningin kaupungit Luokka:Liaoningin prefektuurit
Jack Günthard

Jakob ”Jack” Günthard (8. tammikuuta 1920 Hirzel – 7. elokuuta 2016 Biel) oli sveitsiläinen telinevoimistelija, olympiavoittaja, maailman- ja euroopanmestari. Hänet nimettiin lajin Hall of Fameen vuonna 1997.International Gymnastics Hall of Fame Günthard voitti Helsingin kesäolympialaisissa 1952 kultaa rekiltä ja hopeaa joukkuekilpailusta. Hän saavutti myös kaksi MM-mitalia joukkuekilpailusta ja Pariisin EM-kilpailuista 1957 kultaa nojapuilta ja rekiltähttp://www.sport-komplett.de/sport- komplett/sportarten/t/turnen/hst/31.html.Olympics at Sports-Reference.comgymn- forum.net Günthard toimi voimistelijanuransa jälkeen Italian ja Sveitsin maajoukkuevalmentajana. Hän kuoli Bielissä 96-vuotiaana 7. elokuuta 2016.http://www.nzz.ch/sport/nachruf-jack-guenthard-ein-begnadeter-vermarkter- ld.109944 == Lähteet == * Jack Günthard Bio, Stats and Results Olympics at Sports-Reference.com * Profiili International Gymnastics Hall of Fame * Profiili gymn-forum.net === Viitteet === Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1920 syntyneet Luokka:Vuonna 2016 kuolleet
Billy Higgins

Billy Higgins (11. lokakuuta 1936 Los Angeles – 3. toukokuuta 2001 Inglewood, Kalifornia) oli yhdysvaltalainen jazzrumpali.http://www.allmusic.com/artist/billy-higgins-mn0000070507 Higgins on tunnettu yhteistyöstään Ornette Colemanin kanssa. Hän oli myös Tony Williamsin kanssa Blue Note Recordsin vakiorumpaleita. == Lähteet == == Aiheesta muualla == * Luokka:Yhdysvaltalaiset jazzrumpalit Luokka:Afroamerikkalaiset Luokka:Vuonna 1936 syntyneet Luokka:Vuonna 2001 kuolleet
Arno Schmidt

Arno Otto Schmidt (1914 Hampuri, Saksa – 1979 Celle, Länsi-Saksa) oli saksalainen kirjailija ja aikansa kiistellyimpiä länsisaksalaisia modernisteja. Hänen pääteoksensa on Zettels Traum (1970).Facta 2001, WSOY 1985, 14. osa, palsta 505 Schmidtin tekstit sisältävät pieniä kohtauksia, ajatusleikkejä ja unia. Kokeilevaa tyyliään hän perustelee teoksessa Berechnungen (2 osaa, 1959). Myöhempään tuotantoon on vaikuttanut Ethym- teoria, jonka mukaan alitajunta vääristää sanoja. Saksalaisen toisen maailmansodan jälkeisen ajan fyysisesti raskain teos on 1970 ilmestynyt Schmidtin Zettels Traum, jossa on 1 330 sivua. Se kertoo yhdestä vuoden 1968 päivästä. Saman tyyliä jatkaa Schule der Atheisten, joka ilmestyi 1972. Schmidt sai vuonna 1973 Frankfurtin kaupungin Goethe-palkinnon. ==Suomennettu tuotanto== * Retkikunta, novelli (Die Expedition), antologiassa: Matka jonnekin, toim. Hans Magnus Enzensberger, Tammi 1965, Sarja: Horisontti 5 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1914 syntyneet Luokka:Vuonna 1979 kuolleet
Melchior Thalmann

Melchior Thalmann (21. toukokuuta 1924 – 28. elokuuta 2013) oli sveitsiläinen telinevoimistelija, olympiamitalisti ja maailmanmestari. Thalmann saavutti joukkuekilpailussa olympiahopeaa Lontoossa 1948 ja Helsingissä 1952 sekä kaksi MM-mitaliahttp://www.sport-komplett.de/sport- komplett/sportarten/t/turnen/hst/29.html.Olympics at Sports-Reference.com Thalmann kuoli 89-vuotiaana 28. elokuuta 2013.http://www.tvoerlikon.ch/images/tvo_ot/ot_46.pdf (s. 215) == Lähteet == * Melchior Thalmann Bio, Stats, and Results Olympics at Sports-Reference.com === Viitteet === Luokka:Sveitsiläiset telinevoimistelijat Luokka:Sveitsiläiset olympiamitalistit Luokka:Vuonna 1924 syntyneet Luokka:Vuonna 2013 kuolleet
Tomáš Kraus

Tomáš Kraus (s. 3. maaliskuuta 1974 Děčín) on tšekkiläinen freestylehiihtäjä ja entinen alppihiihtäjä. 183 senttimetriä pitkä ja 86 kilogrammaa painava Kraus edustaa Český Skikrosový Klubia.http://www.sports- reference.com/olympics/athletes/kr/tomas-kraus-1.html Hän kilpailee skicrossissa. Kraus aloitti uransa alppihiihdon parissa. Hän kilpaili maailmancupissa vuosina 2000–2003. MM-kilpailuihin Kraus osallistui neljästi, sijoittuen parhaimmillaan sijalle 28. pujottelussa vuosina 1997 ja 2003.Radnedge, Keir & Hawkes, Chris: Urheilun ennätyskirja. Readme.fi 2015, s. 145 Vuoden 1999 talviuniversiadeista Popradista Kraus saavutti hopeaa pujottelusta. Kraus debytoi freestylehiihdon maailmancupissa marraskuussa 2002 Tignesissä saavuttaen heti voiton. Yhteensä hänellä on 15 osakilpailuvoittoa. Kaudella 2005–2006 Kraus voitti maailmancupin kokonaiskilpailun. Talviolympialaisiin Kraus on osallistunut kahdesti, vuosina 2010 ja 2014, ollen parhaimmillaan 11. vuonna 2010 Vancouverissa. MM-kilpailuihin Kraus on osallistunut kuudesti, saavuttaen kultaa historian ensimmäisestä skicrossin MM-kilpailuista vuonna 2005 Rukalta ja vuonna 2007 Madonna di Campigliosta. == Lähteet == Luokka:Tšekkiläiset freestylehiihtäjät Luokka:Tšekkiläiset alppihiihtäjät Luokka:Vuonna 1974 syntyneet Luokka:Elävät henkilöt
Schulman

Schulman, Schulmann on saksalaisperäinen sukunimi * Schulman, suomalainen suku * Alex Schulman (s. 1976), ruotsalainen kirjailija, kolumnisti, toimittaja ja bloginpitäjä * Alexander Leonard Carl Schulman (1819–1890), suomalainen kenraaliluutnantti ja valtiopäivämies * Allan Schulman (1863–1937), suomalainen arkkitehti, Karl Leonard Schulmanin poika * Allan Schulman (1919–2003), suomalainen toimittaja ja tv-tuottaja, Tyyni Schulmanin poika * Carl August Schulman (1861–1918), suomalainen kenraaliluutnantti, Alexander Leonard Carl Schulmanin avioton poika * Carl Fredrik Schulman (1852–1903), suomalainen kenraalimajuri, Alexander Leonard Carl Schulmanin poika * Carl Rudolf Christer Schulman (1853–1935), suomalainen upseeri ja valtiopäivämies, Alexander Leonard Carl Schulmanin poika * Hugo Schulman (1850–1919), suomalainen kenraalimajuri ja sotahistorioitsija, Alexander Leonard Carl Schulmanin poika * Karl Allan Knut Schulman (1860–1892), suomalainen agronomi ja valtiopäivämies, Alexander Leonard Carl Schulmanin poika * Karl Leonard Schulman (1818–1880), suomalainen upseeri ja valtiopäivämies * Karl Max Werner Schulman (1869–1901), suomalainen virka- ja valtiopäivämies, Karl Leonard Schulmanin poika * Leif Schulman (s. 1968), Suomen ympäristökeskuksen pääjohtaja * Nick Schulman (s. 1984), yhdysvaltalainen pokerinpelaaja * Otto Karl Hjalmar Schulman (1857–1934), suomalainen yliopettaja ja valtiopäivämies, Karl Leonard Schulmanin poika * Tyyni Schulman (1895–1956), suomalainen ruotsin kielellä kirjoittanut toimittaja ja kirjailija.
Michael Schmid

Michael "Mike" Schmid (s. 18. maaliskuuta 1984 Frutigen) on sveitsiläinen uransa päättänyt freestylehiihdon olympiavoittaja. 193 senttimetriä pitkä ja 96 kilogrammaa painava Schmid edusti kotikaupunkinsa SC Frutigenia.http://www.sports-reference.com/olympics/athletes/sc/mike- schmid-1.html Hän kilpaili skicrossissa. Schmid saavutti historian ensimmäisen skicrossin olympiakullan vuoden 2010 talviolympialaisista Vancouverista, jossa hän oli nopein jokaisella kierroksella.Radnedge, Keir & Hawkes, Chris: Urheilun ennätyskirja. Readme.fi 2015, s. 143 Vuoden 2014 talviolympialaisissa Sotšissa Schmid oli 32:s. Hän osallistui myös kolmiin MM- kilpailuihin, ollen parhaimmillaan kuudes vuonna 2005 Rukalla. Schmid kilpaili maailmancupissa vuosina 2004–2014 saavuttaen kuusi osakilpailuvoittoa. Hän vahvisti uransa päättyneen joulukuussa 2015.http://www.fis-ski.com/freestyle- skiing/ski-cross/news-multimedia/news/article=mike-schmid-retires.html == Lähteet == Luokka:Sveitsiläiset freestylehiihtäjät Luokka:Sveitsiläiset olympiavoittajat Luokka:Vuonna 1984 syntyneet Luokka:Elävät henkilöt
Pesäpallon naisten Suomenmestaruuskilpailut 1949

Pesäpallon naisten Suomenmestaruudesta kaudella 1949 pelattiin siten, että ensiksi Pesäpalloliitto ja Suomen Työväen Urheiluliitto ratkaisivat liittokohtaiset mestaruudet ja mestarit kohtasivat sitten Liitto-ottelussa, jonka voittaja tunnustettiin yleisesti Suomen mestariksi. ==Naisten SM== PPL:n mestaruus Semifinaali 1 - Vimpeli Joukkue O V T H Juoksut Pts Vimpelin Veto 3 3 0 0 61-6 6 Tornion Pyry 3 2 0 1 21-25 4 Sotkamon Jymy 3 1 0 2 17-29 2 Kuopion Kopparit 3 0 0 3 4-43 0 Semifinaali 2 - Tainionkoski Joukkue O V T H Juoksut Pts Lahden Koripalloilijat 3 3 0 0 25-10 6 Porin Pallo-Veikot 3 2 0 1 21-20 4 Tainionkosken Urheilijat 3 1 0 2 28-21 2 Jyväskylän Kiri 3 0 0 3 18-29 0 Loppuottelu Lahden Koripalloilijat – Vimpelin Veto Lahti LaKo ViVe 24-5 Vimpeli ViVe LaKo 4-5 Lahden Koripalloilijat voitti Pesäpalloliiton mestaruuden yhteistuloksella 29–9 Naisten Suomen mestaruus ratkaistiin lopullisesti liittojen välisessä (PPL-TUL) finaalissa: Lahden Koripalloilijat – Munsaaren Saarenpojat 4\. lokakuuta Lahti LaKo MunS 28-4 Lahden Koripalloilijat voitti Suomen mestaruuden Mestaruuskilpailun järjesti Pesäpalloilun yhteistoimintavaliokunta. Lahden joukkue: Anja Eskola, Seija Asplund, Leena Vakkilainen, Inga Niementö, Hillevi Eskelinen, Eeva Pulkkinen, Helga Ristolainen, Anna Vuolama, Ulla Pihlantie, Sinikka Räihä, Sirkku Riutta, Suoma Liski, Kaisa Raaska, Hilkka Rikkonen. Munsaaren joukkue: Sirkka Hänninen, Seija Lahtinen, Eila Metso, Eila Lahtinen, Lea Hytönen, Hilkka Kukkola, Terttu Lahtinen, Sirkka Hytönen, Raili Lahtinen ja Kerttu Järnstedt ==Lähteet== * Naisten SM-sarjan ottelut kautta aikain Naisten 1949 Luokka:Vuoden 1949 pesäpallo
Aderlan Santos

Aderlan Leandro de Jesus Santos (s. 9. huhtikuuta 1989 Salgueiro, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskuspuolustaja. == Seurajoukkueura == 27\. elokuuta 2015 Santos teki viisivuotisen sopimuksen espanjalaisseura Valencian kanssa.VCF Official Statement | Aderllan Santos Valencia CF. Viitattu 4.1.2016. Hänestä maksettiin 9,5 miljoonan euron siirtokorvaus.El Braga hace público el coste del traspaso de Aderllan Super Deporte. Viitattu 4.1.2016. Hän pelasi ensimmäisen ottelunsa joukkueessa 22. syyskuuta 2015 Espanyolia vastaan. == Lähteet == == Aiheesta muualla == * Aderlan Santosin tilastot Soccerway-sivustolla Luokka:Brasilialaiset jalkapalloilijat Luokka:Vuonna 1989 syntyneet Luokka:Elävät henkilöt
Di-isopropyylibentseeni

Di-isopropyylibentseeni (C12H18) on aromaattisiin hiilivetyihin kuuluva orgaaninen yhdiste. Tyypillisesti se esiintyy kolmen isomeerin seoksena ja nämä isomeerit ovat 1,2- eli o-di-isopropyylibentseeni, 1,3- eli m-di- isopropyylibentseeni ja 1,4- eli p-di-isopropyylibentseeni. Ainetta käytetään muiden yhdisteiden valmistukseen. ==Ominaisuudet== Di-isopropyylibentseeni on huoneenlämmössä väritöntä nestettä. Se on käytännössä katsoen veteen liukenematonta ja liukenee paremmin useisiin orgaanisiin liuottimiin kuten etanoliin, dietyylieetteriin, asetoniin, bentseeniin ja tetrakloorimetaaniin. Isomeereista p-isomeeri voidaan erottaa muista isomeereista tislaamalla, mutta m- ja o-isomeerien kiehumispisteet ovat liian lähellä toisiaan, jotta erottuminen olisi tehokasta. ==Valmistus ja käyttö== Di-isopropyylibentseeniä voidaan valmistaa bentseenin ja propeenin välisellä Friedel–Crafts- alkylointireaktiolla ja katalyyttinä toimii piidioksidin ja alumiinioksidin seos. Reaktio suoritetaan 150-250 °C:n lämpötilassa ja reaktiossa muodostuu seos, joka sisältää eniten p- ja m-isomeerejä sekä hyvin vähän o-isomeeria. Tärkein di-isopropyylibentseenin käyttökohde on resorsinolin ja hydrokinonin valmistus m- ja p-isomeereista. Prosessi on analoginen fenolin valmistamiseen käytetyn kumeenin hapetusprosessin kanssa. Ensimmäisessä vaiheessa di- isopropyylibentseenin isomeerit hapettuvat di-isopropyylihydrokperoksideiksi. Nämä orgaaniset peroksidit hajoavat happokäsittelyn seurauksena asetoniksi ja resorsinoliksi tai hydrokinoniksi. p-Di-isopropyylibentseeni voidaan myös hapettaa tereftaalihapoksi.Léon Krumenacker, Michael Constantini, P. Pontal & J. Sentenac: Hydroquinone, Resorcinol, and Catechol, Kirk-Othmer Encyclopedia of Chemical Technology, John Wiley & Sons, New York, 2000. Viitattu 4.1.2016 Yhdisteen isomeereja voidaan käyttää myös liuottimina. ==Lähteet== Luokka:Aromaattiset hiilivedyt
Schwindt

Schwindt, Schvindt on muun muassa seuraavien suomalaisten sukunimi: * Anton Schwindt (1849–?), Venäjän armeijan kenraalimajuri * Bertel Schwindt (1907–1982), juristi, korkeimman oikeuden oikeusneuvos, Ludwig A. Schwindtin poika * Christian (Chrisse) Schwindt (1940–1992), muusikko * Cole Schwindt (s. 2001), kanadalainen jääkiekkoilija * Fredrik Maximilian Schwindt (1861–1936), kieltenopettaja ja venäjän kielen oppi- ja sanakirjojen tekijä * Ludwig A. Schwindt (1872–1936), eversti ja yritysjohtaja, Fredrik Maximilian Schwindtin veli * Theodor Schwindt (1851–1917), kansatieteilijä ja arkeologi * Viktor Henrik Schvindt (1866–1928), kenraalimajuri ja ministeri
HMS Polyphemus (1782)

HMS Polyphemus oli Britannian kuninkaallisen laivaston vuonna 1782 vesillelaskettu Intrepid-luokan 64-tykkinen kolmannen luokan linjalaiva. == Valmistus == Alus tilattiin 1. joulukuuta 1773 Sheernessin telakalta, missä rakennustöistä vastasi maaliskuuhun 1778 George White ja huhtikuuhun 1779 John Jenner, jonka jälkeen työt saattoi päätökseen Henry Peake. Köli laskettiin tammikuussa 1776. Alus laskettiin vesille 27. huhtikuuta 1782 ja valmistui 24. heinäkuuta 1782. Valmistuskustannukset olivat 37 218 puntaa 5 shillinkiä ja penny sisältäen kuparoinnin ja varustamisen.Winfield, Rif s. 106 == Palvelus == Aluksen romutus saatiin päätökseen Chathamissa 15. syyskuuta 1827. == Lähteet == * * === Viitteet === Luokka:Kuninkaallisen laivaston kolmannen luokan linjalaivat
Euroopan yhdistelmäjoukkue (jääkiekko)

Euroopan yhdistelmäjoukkue ()Euroopan yhdistelmäjoukkue EliteProspects- sivustolla on eurooppalainen jääkiekkojoukkue, joka osallistui jääkiekon maailmancupiin 2016. Se muodostui ainoastaan Euroopan maita edustavista jääkiekkoilijoista (pois lukien Ruotsia, Suomea, Tšekkiä tai Venäjää edustavat pelaajat). Yhdistelmäjoukkueen valmentajana toimi entinen Sveitsin maajoukkueen ja Edmonton Oilersin päävalmentaja Ralph Krueger, joukkueenjohtajana Saksan jääkiekkoliiton puheenjohtaja Franz Reindl ja toiminnanjohtajana entinen Slovakian maajoukkuepelaaja Miroslav Šatan. Euroopan yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita. Yhdistelmäjoukkue oli kuitenkin ainoa keino saada kahdeksas NHL:n tähtipelaajista koostuva joukkue turnaukseen mukaan, koska pienemmistä jääkiekkomaista ei olisi saanut koottua yksittäistä juokkuetta. ==Kokoonpano== Kokoonpano sisältää ne 23 pelaajaa, jotka edustivat Euroopan yhdistelmäjoukkuetta maailmancupissa. Joukkueeseen aluksi nimetty tanskalainen Frederik Andersen loukkaantui ennen turnausta, joten hänen tilalleen nimettiin saksalainen Philipp Grubauer. Pelipaikka Kansallis. Pelaaja MV Thomas Greiss MV Philipp Grubauer MV Jaroslav Halák P Zdeno Chára P Andrej Sekera P Dennis Seidenberg P Christian Ehrhoff P Mark Streit P Roman Josi P Luca Sbisa H Pierre-Édouard Bellemare H Marián Gáborík H Marián Hossa H Tomáš Tatar H Jannik Hansen H Mikkel Bødker H Frans Nielsen H Nino Niederreiter H Anže Kopitar H Tobias Rieder H Leon Draisaitl H Thomas Vanek H Mats Zuccarello Aasen Lähde: National Hockey League Players' Association, National Hockey League, Elite Prospects == Lähteet == Luokka:Jääkiekon maailmancup
Schybergson

Schybergson on muun muassa seuraavien suomalaisten sukunimi: * Anna af Forselles-Schybergson (1863–1942), taidemaalari * Carl Magnus Schybergson (1886–1969), Åbo Akademin dosentti, professorin arvonimi * Emil Schybergson (1856–1920), pankinjohtaja, valtiopäivämies, kansanedustaja; veli Magnus Gottfrid Schybergson * Ernst Schybergson (1891–1966), urheilija, lajeina tennis, jalkapallo ja jousiammunta; isä Emil Schybergson, veljiä Lars ja Richard Schybergson * Gustaf Arvid Schybergson (1949–1919), juristi ja kanneviskaali * Gösta Schybergson (1893–1918), lääketieteen kandidaatti ja runoilija * Henrik Schybergson (1898–1961), liiketaloustieteilijä, professori * Johanna Schybergson (1856–1936), keksijä, Magnus Gottfrid Schybergsonin puoliso * Lars Schybergson (1894–1976), jalkapalloilija, isä Emil Schybergson; veljiä Ernst ja Richard Schybergson * Magnus Gottfrid Schybergson (1851–1925), historioitsija, professori; veli Emil Schybergson * Per Schybergson (1933–2007), historioitsija, isoisä Magnus Gottfrid Schybergson * Richard Schybergson (1893–1918), jalkapalloilija ja jääpalloilija; isä Emil Schybergson, veljiä Ernst ja Lars Schybergson
Andre Miller

Andre Lloyd Miller (s. 19. maaliskuuta 1976 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2000 lähtien. Hän on ollut keväästä 2015 lähtien NBA:n vanhin pelaajahttp://www.deseretnews.com/article/865625959/Now-the-oldest-player-in- the-NBA-Andre-Miller-returns-to-Utah-with-Sacramento.html?pg=all . Cleveland Cavaliers varasi pelintekijänä pelaavan Millerin NBA:han kahdeksannella vuorolla vuoden 1999 varaustilaisuudessa. Tulokaskaudellaan Miller valittiin NBA:n tulokkaiden ykköstähdistöjoukkueeseen. Kaudella 2001–2002 hän oli 10,9 koriinjohtaneen syötön keskiarvollaan sarjan syöttökuningas. Miller on valittu neljä kertaa NBA:n viikon pelaajaksi.Basketball-Reference.com Miller edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.archive.fiba.com == Lähteet == * Andre Miller NBA Stats Basketball-Reference.com * Andre Miller Stats College Basketball at Sports- Reference.com * Profiili nba.com * Profiili archive.fiba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1976 syntyneet Luokka:Elävät henkilöt
Anders Schönberg

Anders Schönberg nuorempi (1737–1811) oli ruotsalainen historioitsija, kanslianeuvos ja vuodesta 1762 valtakunnanhistorioitsija (rikshistoriograf). Hän julkaisi 1977–1978 Historiska bref om det svenska regeringssättet i äldre och nyare tider. Kustaa III keskeytti julkaisun, ja A. I. Arwidsson julkaisi vuosina 1849–1851 sarjasta suurimman osa.Facta 2001, WSOY 1985, 14. osa, palsta 519 Schönbergin isä oli Anders Schönberg vanhempi.Nordisk familjebok (Runeberg.org) == Lähteet == Luokka:Ruotsalaiset historioitsijat Luokka:Vuonna 1737 syntyneet Luokka:Vuonna 1811 kuolleet
Ronnie Price

Ronald D’Wayne ”Ronnie” Price (s. 21. kesäkuuta 1983 Friendswood, Texas) on yhdysvaltalainen koripalloilija, joka on pelannut NBA:ssa vuodesta 2005 lähtien. Pricea ei varattu vuoden 2005 varaustilaisuudessa, mutta Sacramento Kings palkkasi hänet vapaana pelaajana, ja Price on pelannut tämän jälkeen pysyvästi NBA:ssa useassa eri seurassa, muun muassa neljä kautta Utah Jazzissa.Basketball-Reference.com Price heitti 23. joulukuuta 2015 ottelussa Denver Nuggetsia vastaan 20 pistettä ja kuusi onnistunutta kolmen pisteen heittoa, jotka molemmat olivat hänen uransa ennätyksiähttp://www.nba.com/games/20151223/DENPHX/gameinfo.html. == Lähteet == * Ronnie Price NBA Stats Basketball-Reference.com * Ronnie Price Stats College Basketball at Sports-Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Shire (yritys)

Shire Plc on Jerseylle rekisteröity irlantilainen lääketeollisuusyhtiö, jonka Suomessa myytäviä tuotteita ovat ADHD-lääkkeet Elvanse (lisdeksam­fetamiini­dimesilaatti) ja Equasym (metyyli­fenidaatti­hydro­kloridi), munuaislääke Fosrenol (lantaani), ummetuslääke Resolor (prukalo­pridi) ja verihiutaleiden muodostumista hillitsevä Xagrid (anagre­lidi).Shire Pharmaceuticals, Lääkeinfo. Viitattu 4.1.2016. Shire perustettiin vuonna 1986, ja sen ensimmäisiä menestystuotteita oli kalkkitabletti Calcichew, jota nykyisin markkinoi TakedaCalcichew, Lääkeinfo. Viitattu 4.1.2016.. Se on laajentunut yritysostojen avulla ja ostettuaan vuonna 2005 TKT-yhtiönShire Pharma to buy TKT in $1.6M deal, The Pharma Letter 25.4.2005. Viitattu 4.1.2016. se on suuntautunut harvinaisempien sairauksien lääkehoitoon. Vuonna 2014 suunniteltu AbbVie-yhtiön ja Shiren fuusio kariutui.Inversion Implosion: AbbVie-Shire Merger Officially Dead, Forbes 20.10.2014. Viitattu 4.1.2016. ==Lähteet== Luokka:Irlantilaiset lääkealan yritykset Luokka:Pörssiyhtiöt
Kutritti

Kutritti ( eli quantum trit, suom. kvanttitritti) on kolmikantaisen lukujärjestelmän, ternäärijärjestelmän, mukainen kubitin vastine . Tritti on ternäärijärjestelmässä bitin vastine. == Katso myös == * Kubitti == Lähteet == Luokka:Kvantti-informaatiotiede Luokka:Informaatioyksiköt
Pain fitzJohn

Pain fitzJohn tai Payn fitz John (k. 1137) oli englantilainen paroni. Pain oli naimisissa Hugh de Lacyn tyttären kanssa ja hänen hallinnassaan olivat Ewyas Lacyn ja Archenfieldin alueetGreen, s. 285 Paavi Calixtus II kirjoitti vuonna 1119 kirjeen anglonormannilaisille maanomistajille, joihin myös Pain kuului, ja vaati näitä palauttamaan Llandaffin hiippakunnalle kuuluvan maaomaisuuden. Paavi Honorius II huomautti huhtikuussa 1128 samasta asiasta.Davies, s. 46–47 Pain kuoli vihollisen väijytyksessä 10. heinäkuuta 1137 heittoaseen lävistettyä hänen kallonsa. Hänet haudattiin Gloucesterin luostariin. == Lähteet == * * === Viitteet === Luokka:Normannit Luokka:Brittiläiset aateliset Luokka:Keskiajan henkilöt Luokka:Syntymävuosi tuntematon Luokka:Vuonna 1137 kuolleet
Kuivahedelmä

Kuivahedelmä eli kuivattu hedelmä on ruoka-aineena käytettävä hedelmä, jonka sisältämästä vedestä suurin osa on haihdutettu pois. Kuivatut hedelmät säilyvät huomattavasti pidempään kuin tuoreet, ja pienempinä ja kevyempinä niitä on myös helpompi varastoida ja kuljettaa. Kuivahedelmien valmistuksella on monituhatvuotiset perinteet. Perinteisin kuivausmenetelmä on aurinkokuivaus, mutta nykyisin hedelmiä kuivataan monin eri tavoin koneellisesti. Maailmanlaajuisesti yleisimpiä kuivahedelmiä ovat kuivatut viinirypäleet eli rusinat. Jotkin kuivahedelmät valmistetaan yksinkertaisesti kuivaamalla tuoreet hedelmät sellaisenaan, kun taas toisia käsitellään ennen kuivausta esimerkiksi sokeriliemessä, mikä tekee niistä makeampia ja pehmeämpiä. Nykyisin monet kuivahedelmät käsitellään ennen kuivausta myös rikkidioksidilla tai rikkihapokkeen suoloilla eli sulfiiteilla. Rikkikäsittelyn pääasiallisena tarkoituksena on estää hedelmän tummuminen kuivatuksen aikana ja säilyttää sen alkuperäinen väri. == Lähteet == == Aiheesta muualla ==
Thommy Fagerlund

"Thommy" Henrik Gustav Fagerlund (s. 28. syyskuuta 1974 Helsinki) on suomenruotsalainen artisti ja musiikkituottaja. Nuoruudessaan Fagerlund oli jäsenenä mm. Daizy & Gänget -nimisessä yhtyeessä, joka esiintyi showkiertueillaan klubeilla sekä julkaisi yhden albumin vuonna 1995, Vi brinner. "Se på mig" -niminen kappale levyltä oli monta kuukautta radiosoittolistan ykkösenä Suomessa. Fagerlund työskenteli Ruotsinlaivoilla vuosina 1996-2003. Tuolloin hän kirjoitti aktiivisesti omia lauluja ja teki joitakin äänityksiä Lisen Julin Qvarnströmin kanssa. Hän osallistui musiikkikilpailuihin "Suomen Tähti" ja "Guld Micken". Vuodesta 2003 vuoteen 2006 Fagerlund työskenteli ulkomailla showartistina, muun muassa Mallorcalla ja Rodoksella Sunwing-yrityksessä. Toukokuussa 2007 Fagerlund aloitti Åsa Anderssonin ja Sara Skogin kanssa euroviisushown "Good Evening Europe!", jolla oli kiertue Helsingissä ja myös Ruotsissa kesällä 2007. Fagerlund on työskennellyt vuodesta 2008 lähtien risteilyisäntänä Viking Linellä, jossa hän myös esiintyy. Hän tuottaa show-esityksiä Viking Linelle ja M/S Viking XPRS:lle (Good Evening Europe, Eurovision hits, Eurovision Do-Re-Mi) mm. Katja Jakun ja Jaana Hiltusen kanssa. Vuonna 2011 Fagerlund alkoi työskennellä 80-luvun pop-prinsessa Anja Niskasen kanssa. Fagerlund on säveltänyt ja tuottanut monia Anja Niskasen lauluista, mm. tämän Personligt-albumille vuonna 2012. == Lähteet == == Aiheesta muualla == *www.anjaniskanen.com *Thommy Fagerlundin diskografia Discogs:ssä Luokka:Suomalaiset muusikot Luokka:Vuonna 1974 syntyneet Luokka:Elävät henkilöt